ฮั่งเส็งปิดเช้าร่วง 285.33 จุด หลังหุ้นเทคโนโลยีดิ่ง
ฮั่งเส็งปิดเช้าร่วง 285.33 จุด หลังหุ้นเทคโนโลยีดิ่ง
22 ก.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าร่วงลง โดยดัชนีฮั่งเส็งลดลง 285.33 จุด หรือ 1.12% ปิดภาคเช้าที่ 25,251.10 จุดตามทิศทางตลาดหุ้นเอเชียและสหรัฐ อันเนื่องมาจากความวิตกกังวลเกี่ยวกับผลประกอบการของบริษัทเทคโนโลยี
นักลงทุนวิตกกังวลเกี่ยวกับผลประกอบการที่อ่อนแอของบริษัทเทคโนโลยี โดยบริษัท แอปเปิล อิงค์ เปิดเผยผลประกอบการไตรมาส 2 ปีนี้อยู่ที่ 4.96 หมื่นล้านดอลลาร์ และกำไรสุทธิรายไตรมาสอยู่ที่ 1.07 หมื่นล้านดอลลาร์ หรือ 1.85 ดอลลาร์ต่อหุ้น
ส่วนบริษัท อินเตอร์เนชันแนล บิสิเนส แมชีนส์ คอร์ปอเรชัน (IBM) เปิดเผยว่า กำไรจากการดำเนินงานในไตรมาส 2 ปีนี้ อยู่ที่ 3.58 ดอลลาร์ต่อหุ้น ซึ่งลดลง 15% เมื่อเทียบรายปี